РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 28
от редовното заседание чрез видеоконферентна връзка
на Комисия „Управление на собствеността”
към Пленума на Висшия съдебен съвет, проведено на 18.10.2023 г.

Днес, 18.10.2023 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

ПРЕДСЕДАТЕЛ:  Стефан Гроздев /online/
ЧЛЕНОВЕ:  	   Боян Новански
   Огнян Дамянов
   Олга Керелска /online/
   Стефан Петров

ОТСЪСТВА: Йордан Стоев.

От администрацията на ВСС присъстваха: Стефка Инджова - директор на дирекция „УССВ“, инж. Лина Грънчарова – началник отдел „Инвестиции и строителство“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

По внесените допълнения и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

ВКЛЮЧВА в дневния ред следните допълнителни точки:

1.Предложение за корекция по бюджета на Върховния административен съд по § 51-00 „Основен ремонт на ДМА“, с цел осигуряване на финансови средства за изпълнение на услуга с предмет: „Извършване на обследване за енергийна ефективност, изготвяне на технически паспорт и издаване на енергиен сертификат на административната сграда на Върховен административен съд, находяща се в гр. София, бул. „Ал. Стамболийски“ № 18“.

2.Писмо от директора на ОД-МВР – Бургас, във връзка с процедура за предоставяне на безвъзмездна финансова помощ BG-RRP-4.020 „Подкрепа за устойчиво енергийно обновяване на публичен сграден фонд за административно обслужване, култура и спорт” с финансиране по линия на Механизма за възстановяване и устойчивост. 

ПО ДНЕВНИЯ РЕД

- Инвестиции и строителство:

1.ОТНОСНО: Уведомително писмо от Община Ямбол за издадена заповед за одобряване на проект за изменение на действащия подробен устройствен план /ПУП/ - План за регулация и застрояване /ПРЗ/ на урегулиран поземлен имот /УПИ/ IV-74 -„за ОДО“, кв. 57 по плана на гр. Ямбол - ЦГЧ                     /ПИ 87374.537.74/.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

1.1.ПРИЕМА за сведение писмо вх. № ВСС-11558/01.09.2023 г. от Община Ямбол, във връзка с процедирано изменение на действащия подробен устройствен план /ПУП/ - План за регулация и застрояване /ПРЗ/ на урегулиран поземлен имот /УПИ/ IV-74 „за ОДО“, кв.57 по плана на гр. Ямбол - ЦГЧ                       /ПИ 87374.537.74/.
1.2.ПРИЕМА, че не са налице правни основания за възражение по реда на чл. 215 от Закона за устройство на територията срещу издадената Заповед № ТУ/02-00099/04.10.2023 г. на Кмета на Община Ямбол, с оглед защита интересите на Висш съдебен съвет, упражняващ правата на управление на УПИ III, кв.57 по плана на гр.Ямбол - ЦГЧ /ПИ 87374.537.72/.
1.3.ИЗПРАЩА решението на Кмета на Община Ямбол и на административния ръководител на Окръжен съд – Ямбол, за сведение.

2.ОТНОСНО: Писмо от министъра на правосъдието за съгласуване на проект на Наредба за изменение и допълнение на Наредба № 4 от 10.01.2008 г. за правилата и нормите за безопасност и охрана при проектиране, строителство, реконструкция, модернизация и експлоатация на обектите на съдебната власт
Приложение: Доклад от Стефка Инджова – директор на дирекция „Управление на собствеността на съдебната власт“ и инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“.
	    След проведеното обсъждане и приемане на предложенията направени от г-жа Керелска и г-жа Инджова от останалите членове на Комисията се прие единодушно същите да бъдат отразени в доклада, който да бъде изпратен на Комисията по правни въпроси към Пленума на Висшия съдебен съвет.
	    С оглед на горното,

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

2.1.ИЗПРАЩА, на основание чл. 19, т. 2 от Правилника за организацията и дейността на ВСС и неговата администрация, на Комисията по правни въпроси към Пленума на ВСС становището на Комисия „Управление на собствеността“ към Пленума на ВСС относно проект на Наредба за изменение и допълнение на Наредба № 4 от 10.01.2008 г. за правилата и нормите за безопасност и охрана при проектиране, строителство, реконструкция, модернизация и експлоатация на обектите на съдебната власт, за действия по компетентност.

- Текущи ремонти:

3.ОТНОСНО: Писмо от административен ръководител на Районен съд - Ихтиман с искане за осигуряване на финансови средства за обзавеждане на съдийски кабинети, основно почистване на сградата, закупуване на щори и лакиране на ламперия, във връзка с изпълнение на основен ремонт на сградата в Районен съд - Ихтиман
Приложение: Доклад от инж. Стоянка Георгиева и инж. Минчо Стаев - главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

3.1.ПРИЕМА доклада на инж. Стоянка Георгиева и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.
3.2.ПРИЕМА за целесъобразно, необходимо и неотложно извършването на допълнителни дейности в сградата на Районен съд – Ихтиман на обща стойност 19 873,50 лева с ДДС, както следва: 
-	доставка и монтаж на ново офис обзавеждане за 5 съдийски кабинета на стойност 8 083,50 лв. крайна цена;
-	доставка на офис столове /3 броя/ на стойност 594,00 лв. с ДДС;
-	основно почистване на съдебната сграда след извършен основен ремонт на сградата на стойност 5 520,00 лева с ДДС;
-	доставка и монтаж на щори за прозорци на стойност 3 548,00 лева с ДДС;
-	лакиране на дървена ламперия в работни помещения, на стойност 2 128 лева, съгласно предоставените от административния ръководител на Районен съд – Ихтиман икономически най-изгодни оферти, във връзка с въвеждане на строежа в експлоатация.
Мотиви: Изпълнението на описаните по-горе работи е неотложно, във връзка с предстоящо въвеждане в експлоатация на строежа. Същите не са част на сключения договор рег. № ВСС-12243/25.11.2020 г., с предмет:  „Проектиране и строително-монтажни работи по основен ремонт на сградата на Районен съд - Ихтиман“.

Справка за отпуснатите средства на РС - Ихтиман за
периода 2018 г. – 2023 г.

година	Корекция на бюджета на ОСВ за извършване на текущ ремонт	Вид на текущия ремонт	
2018	0,00 лв.	Няма	
2019	              4 137,00 лв.	За ремонт на покрива, ГРТ и подмяна на пожароустойчива врата.	
2020	0,00 лв.	Няма	
2021	0,00 лв.	Няма	
2022	0,00 лв.	Няма	
2023	0,00 лв.	Няма заявени	

3.3. ИЗПРАЩА решението на Комисия „Бюджет и финанси“ към Пленума на Висш съдебен съвет за произнасяне па компетентност във връзка с  искане на Районен съд - Ихтиман за осигуряване на финансови средства в общ размер на 19 873,50 лева, в това число за: доставка и монтаж на ново офис обзавеждане за 5 съдийски кабинета – 8 083,50 лева крайна цена, доставка на офис столове – 594,00 лева с ДДС, основно почистване на съдебната сграда - 5 520,00 лева с ДДС, доставка и монтаж на щори - 3 548,00 лева с ДДС, лакиране на дървена ламперия в работни помещения – 2 128 лева крайна цена. Средствата да се осигурят от неразпределения резерв за непредвидени неотложни разходи по бюджета на съдебната власт. 
3.4.ИЗПРАЩА решението на административния ръководител на Районен съд – Ихтиман, за сведение.

4.ОТНОСНО: Писмо от административния ръководител на Районен съд - Карнобат за отпускане на средства за проектиране на мълниезащита на сградата на съда.
Приложение: Доклад от инж. Юрий Георгиев и инж. Минчо Стаев - главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

4.1.ПРИЕМА доклада на инж. Юрий Георгиев и инж. Минчо Стаев - главни експерти в отдел „Инвестиции и строителство“, дирекция „Управление на собствеността на съдебната власт“.

4.2. ПРИЕМА за целесъобразно и неотложно изготвянето на технически проект за ремонт на мълниезащитната инсталация на сградата на Районен съд -Карнобат, находяща се на ул. „Георги Димитров“ /„Димитър Полянов“/ № 2, на стойност 1 473,00 лв. с ДДС, съгласно предоставената икономически най-изгодна оферта от административния ръководител на съда.  

Мотиви: От Акредитиран орган за контрол от вида С, съгласно Наредба № 4/22.12.2010 г. за мълниезащита на сгради, външни съоръжения и открити пространства, са извършени изследвания на съществуващата мълниезащитна инсталация в сградата и е установено нейното фактическо състояние. Според заключението /оценка на съответствието/ на органа по издадения Сертификат за контрол № SC1180/05.09.2023 г., сградата няма работеща мълниезащитна инсталация, което е предпоставка за възникване на аварии и злополуки. Необходимо е във възможно най-кратък срок да бъде изготвено проектно решение за нейния ремонт, което ще даде възможност също в кратък срок да бъде избран изпълнител и да бъде извършен ремонта. Доколкото ремонтът на мълниезащитната инсталация на сградата е неотложен по смисъла на чл. 12 от Правила за планирането, осигуряването на средства и извършването на текущ ремонт на сградния фонд на съдебната власт /Правилата/ и § 1 от Допълнителните разпоредби към тях, искането за осигуряване на средства за проектирането й също се явява неотложно, с оглед възстановяване експлоатационното състояние на мълниезащитата на сградата.

Справка за отпуснатите средства на РС - Карнобат за 
периода 2018 г. – 2023 г.

година	Корекция на бюджета на ОСВ за извършване на текущ ремонт	Вид на текущия ремонт	
2018	0,00 лв.	Няма	
2019	0,00 лв.	Няма	
2020	0,00 лв.	Няма	
2021	             13 891,00 лв.	текущ ремонт по покрив и фасади и вътрешни облицовки	
2022	0,00 лв.	Няма	
2023	0,00 лв.	Няма заявени	

4.3. ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност, във връзка с искането на Районен съд – Карнобат за осигуряване на финансови средства в размер на 1 473 лв. с ДДС за изготвянето на технически проект за ремонт на мълниезащитната инсталация на сградата на Районен съд – Карнобат. Средствата да бъдат осигурени от неразпределения резерв за непредвидени неотложни разходи по бюджета на съдебната власт.
4.4. ИЗПРАЩА решението на административния ръководител на Районен съд – Карнобат, за сведение.

5.ОТНОСНО: Писмо от административния ръководител на Районен съд - Сандански за отпускане на средства за извършване на неотложен ремонт на четири броя санитарни възли в сградата на съда.
Приложение: Доклад от инж. Юрий Георгиев и инж. Минчо Стаев - главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

5.1.ПРИЕМА доклада на инж. Юрий Георгиев и инж. Минчо Стаев - главни експерти в отдел „Инвестиции и строителство“, дирекция „Управление на собствеността на съдебната власт“.
5.2. ПРИЕМА за целесъобразно извършването на неотложен авариен ремонт на 4 бр. санитарни помещения в сградата на Районен съд - Сандански на ул. „Македония“ № 57, включващ подмяна на ВиК инсталация, електроинсталация, окачени тавани, врати, подови настилки и санитарно оборудване в помещенията, на стойност 49 908 лв. с ДДС, съгласно предоставената икономически най-изгодна оферта от административния ръководител на съда.  
Мотиви: С оглед влошаване на експлоатационното състояние на санитарните възли и предотвратяване на нови аварии и инциденти с посетители и служители в сградата на съда, предложеният ремонт е неотложен и авариен по смисъла на чл. 12 от Правила за планирането, осигуряването на средства и извършването на текущ ремонт на сградния фонд на съдебната власт /Правилата/ и § 1 от Допълнителните разпоредби към тях.

Справка за отпуснатите средства на РС - Сандански за 
периода 2018 г. – 2023 г.

година	Корекция на бюджета на ОСВ за извършване на текущ ремонт	Вид на текущия ремонт	
2018	0,00 лв.	Няма	
2019	0,00 лв.	Няма	
2020	0,00 лв.	Няма	
2021	0,00 лв.	Няма	
2022	0,00 лв.	Няма	
2023	             49 908,00 лв.	Заявен ремонт на 4 бр. санитарни възли	

5.3. ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност, във връзка с искането на Районен съд – Сандански за осигуряване на финансови средства в размер на 49 908 лв. с ДДС за неотложен авариен ремонт на 4 бр.санитарни помещения в сградата на ул. „Македония“ № 57, включващ подмяна на ВиК инсталация, електроинсталация, окачени тавани, врати, подови настилки и санитарно оборудване в помещенията. Средствата да бъдат осигурени от неразпределения резерв за непредвидени неотложни разходи по бюджета на съдебната власт.
5.4. ИЗПРАЩА решението на административния ръководител на Районен съд – Сандански, за сведение.

- Управление на собствеността:

6.ОТНОСНО: Проект на решение за упълномощаване на представляващия Висшия съдебен съвет /ВСС/ да подпише договори за предоставяне безвъзмездно за управление на ВСС на недвижими имоти - общинска собственост, за изграждане на съдебни центрове по медиация.
Приложение: Доклад от Мая Атанасова - началник отдел „Управление на собствеността“, дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

6.1.ПРИЕМА доклада на Мая Атанасова - началник отдел „Управление на собствеността“, дирекция „Управление на собствеността на съдебната власт”.

6.2. ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА представляващия Висшия съдебен съвет да подпише договор с кмета на Община Тервел за безвъзмездно предоставяне за управление на ВСС върху част от имот – частна общинска собственост, представляващо помещение – стая № 108, с площ 14,10 кв.м., разположено в административна сграда, находяща се в гр. Тервел,                                                             ул. „Св. Св. Кирил и Методий“ № 2, с идентификатор ПИ 72271.501.1198.10, за нуждите на Районен съд – Тервел, за изграждане на „Център по медиация“, за срок от 10 години.  
6.3. ВНАСЯ предложението като редовна точка в следващо редовно заседание на Пленума на Висшия съдебен съвет.

7.ОТНОСНО: Проект на решение във връзка с писмо от кмета на Община Исперих относно недвижим имот - частна общинска собственост, находящ се в УПИ II, кв. 22 по регулационен план на гр. Исперих,                                  ул. „Васил Левски“ № 61, с площ 1 200 кв.м.
Приложение: Доклад от Мая Атанасова - началник отдел „Управление на собствеността“, дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

7.1.ПРИЕМА доклада на Мая Атанасова - началник отдел „Управление на собствеността“, дирекция „Управление на собствеността на съдебната власт”.

7.2. ПРЕДЛАГА на Пленума на Висшия съдебен съвет да вземе следното решение:

1. ДАВА СЪГЛАСИЕ за отказ от учреденото с договор                                     № 187/17.11.2005 г., сключен между Община Исперих и Висшия съдебен съвет, безвъзмездно право на строеж върху недвижим имот – частна общинска собственост, находящ се в УПИ II, кв. 22 по регулационен план на гр. Исперих,              ул. „Васил Левски“ № 61, с площ 1 200 кв.м., съгласно Акт за частна общинска собственост № 1509/15.11.2005 г. и от правата по чл. 72 от Закона за собствеността, както и да бъде сключено споразумение за прекратяване на отношенията между Висшия съдебен съвет и Община Исперих, произтичащи от отказите. 
2. УПЪЛНОМОЩАВА представляващия Висшия съдебен съвет да депозира отказ пред Община Исперих от учреденото с договор                                      № 187/17.11.2005 г., сключен между Община Исперих и Висшия съдебен съвет, безвъзмездно право на строеж върху недвижим имот – частна общинска собственост, находящ се в УПИ II, кв. 22 по регулационен план на гр. Исперих,              ул. „Васил Левски“ № 61, с площ 1 200 кв.м., съгласно Акт за частна общинска собственост № 1509/15.11.2005 г. и от правата по чл. 72 от Закона за собствеността.
3. УПЪЛНОМОЩАВА представляващия Висшия съдебен съвет да сключи споразумение за прекратяване на отношенията между Висшия съдебен съвет и Община Исперих, произтичащи от отказите по т. 1.  
7.3. ВНАСЯ предложението като редовна точка в следващо редовно заседание на Пленума на Висшия съдебен съвет.
7.4. ВЪЗЛАГА на дирекция „Управление на собствеността на съдебната власт“ в администрацията на ВСС, след приемане на решението по т. 7.2 във връзка с отказ от ограничено вещно право на строеж и следващите, да изпрати на дирекция „Бюджет и финанси“ в администрацията на ВСС всички относими материали за предприемане на действия по отписване на салдото по сметка 2071 „Незавършено строителство, производство и основен ремонт“ за обект: „Съдебна палата – гр. Исперих“.
8.ОТНОСНО: Проект на решение за упълномощаване на представляващия Висшия съдебен съвет /ВСС/ да подпише договор с община Разград за безвъзмездно предоставяне за управление на част от недвижим имот - публична общинска собственост, находящ се в гр. Разград,                                          бул. „Независимост“ № 2.
Приложение: Доклад от Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

8.1. ПРИЕМА доклада на Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт“.

8.2. ПРЕДЛАГА на Пленума на Висшия съдебен съвет да вземе следното решение: 

1. УПЪЛНОМОЩАВА представляващия Висшия съдебен съвет            /ВСС/ да подпише договор за безвъзмездно предоставяне за управление на ВСС върху част от недвижим имот - публична общинска собственост, представляващ три етажа, от четириетажна административна сграда, с идентификатор                         № 61710.505.7251.1 по КККР на гр. Разград, пл. „Независимост“ № 2, цялата със застроена площ от 1064 кв.м., актувана с АОС № 186/29.03.2011 г., както следва:
За нуждите на Окръжен съд - Разград: 
- част от северната част на сутерена с обща площ от 176.00 кв.м. и две помещения в южната част на сутерена с обща площ от 30.00 кв.м;
- втори етаж - стаи с № № 201, 202, 202А, 203, 204, 205, 206, 207, 208, 209, 210, 211, 212, 213, 214, 215, 216, 217, 218 и 219 с обща площ 693,50 кв.м.;
- трети етаж - стаи с № № 301 /включваща - съдебна зала № 4, чакалня и съвещателна зала/, 302 /включваща - съдебна зала № 5 и съвещателна зала/, 303, 304, 305, 306, 308, 310, 311, 312 и 313 и съответните общи части от третия етаж с обща площ 609 кв.м. 
За нуждите на Районен съд – Разград:
- първи етаж - стаи с № № 102, 103, 106, 107, 109, 111, 112, 113, 114, 115, 116, 117, 118, 119, 120, 121, 122, 123, 124, 125 и три зали с № № 1, 2 и 3 с обща площ 1028,00 кв.м.;
- трети етаж - стаи с № № 307, 309, 314, 315, за срок от 2 /две/ години, считано от 30.09.2023 г.
8.3. ВНАСЯ предложението като редовна точка в следващо редовно заседание на Пленума на Висшия съдебен съвет.

Допълнителни точки, включени за разглеждане
в заседанието на Комисия „Управление на собствеността”

9.ОТНОСНО: Предложение за корекция по бюджета на Върховния административен съд по § 51-00 „Основен ремонт на ДМА“, с цел осигуряване на финансови средства за изпълнение на услуга с предмет: „Извършване на обследване за енергийна ефективност, изготвяне на технически паспорт и издаване на енергиен сертификат на административната сграда на Върховен административен съд, находяща се в гр. София, бул. „Ал. Стамболийски“ № 18“.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

Г-жа Олга Керелска предложи във връзка с направения предварителен разход за аванс по бюджета на Върховния административен съд да се уточни размера на осигурените финансови средства по бюджета на съда. Предложението беше прието единодушно от останалите членове на Комисията.
С оглед на горното,

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

9.1.ПРИЕМА доклада на инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.

9.2.ПРЕДЛАГА на Комисия „Бюджет и финанси“ да извърши корекция по бюджета на Върховен административен съд по § 51-00 „Основни ремонти на ДМА“ със сума в размер на 26 236,80 лева с ДДС, с цел осигуряване на средства за изпълнение на услуга с предмет: „Извършване на обследване за енергийна ефективност, изготвяне на технически паспорт и издаване на енергиен сертификат на административната сграда на Върховен административен съд, находяща се в гр. София, бул. „Александър Стамболийски“ № 18“. Средствата се осигуряват по § 51-00 „Основни ремонти на ДМА“ за сметка на ред „Индексация на цената сключени договори за платени СМР по съставени актове“. 

Мотиви: Стойността на сключения договор за изпълнение на услуга с предмет „Извършване на обследване за енергийна ефективност, изготвяне на технически паспорт и издаване на енергиен сертификат на административната сграда на Върховен административен съд, находяща се в гр. София, бул. „Александър Стамболийски“ № 18“ с възложител – Върховен административен съд е 26 236,80 лв. По договора e извършено авансово плащане в размер на 7 871,04 лева с налични финансови средства по § 51-00 „Основни ремонти на ДМА“ по бюджета на Върховния административен съд.

9.3.ИЗПРАЩА решението на председателя на Върховния административен съд, на разпореждане.

10.ОТНОСНО: Писмо от директора на ОД-МВР – Бургас, във връзка с процедура за предоставяне на безвъзмездна финансова помощ BG-RRP-4.020 „Подкрепа за устойчиво енергийно обновяване на публичен сграден фонд за административно обслужване, култура и спорт” с финансиране по линия на Механизма за възстановяване и устойчивост.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

10.1.ПРИЕМА доклада от Стоян Димитров - главен експерт - юрист в отдел „Управление на собствеността“ и инж. Стоянка Георгиева - главен експерт в отдел „Инвестиции и строителство“ в дирекция „Управление на собствеността на съдебната власт“ в АВСС.

10.2.ПРЕДЛАГА на Пленума на Висшия съдебен съвет да вземе следното решение:

ВАРИАНТ 1:

1.ДАВА СЪГЛАСИЕ за поемане на финансов ангажимент и осигуряване на финансови средства от страна на ВСС с прогнозна стойност 430 231 лева с ДДС, включваща 391 119 лева за СМР и 39 112 лева за съпътстващи/аксесорни дейности, за внедряване на мерки за енергийна ефективност за частта от сградата в управление на ВСС, които са недопустим разход по процедура BG-RRP-4.020 „Подкрепа за устойчиво енергийно обновяване на публичен сграден фонд за административно обслужване, култура и спорт“, проектно предложение „Въвеждане на мерки за повишаване на енергийната ефективност на административната сграда с адрес: гр. Бургас, ул. „Христо Ботев“ № 46“, при условие, че бъде осигурено финансиране с целеви средства от националното финансиране, осигурени чрез трансфер от централния бюджет по чл. 60, т. 2 от Закона за публичните финанси.

Мотиви: При липса на осигуряване на финансови средства за недопустимия разход по процедурата за кандидатстване за въвеждане на мерките за повишаване на енергийната ефективност на административната сграда с адрес: гр. Бургас, ул. „Христо Ботев“ № 46, регистрираното с номер BG-RRP-4.020.0216, проектно предложение ще бъде отхвърлено от оценителната комисия. Към настоящия момент в утвърденото с решение по т. 4 от протокол № 23/12.09.2023 г. на Пленума на ВСС поименно разпределение по обекти на разходите за основен ремонт на ДМА и за придобиване на ДМА на органите на съдебната власт за 2023 г. и дадената прогноза за капиталови разходи за проектобюджета на съдебната власт за 2024 г. и бюджетни прогнози за 2025 г. и 2026 г., не са предвидени средства за съфинансиране на изпълнение на европейски проекти.

2.ИЗПРАЩА решението по т. 1 на директора на ОД-МВР – Бургас, по компетентност.

ВАРИАНТ 2:

1.НЕ ДАВА СЪГЛАСИЕ за поемане на финансов ангажимент и осигуряване на финансови средства от страна на ВСС с прогнозна стойност 430 231 лева с ДДС, включваща 391 119 лева за СМР и 39 112 лева за съпътстващи/аксесорни дейности, за внедряване на мерки за енергийна ефективност за частта от сградата в управление на ВСС, които са недопустим разход по процедура BG-RRP-4.020 „Подкрепа за устойчиво енергийно обновяване на публичен сграден фонд за административно обслужване, култура и спорт“, проектно предложение „Въвеждане на мерки за повишаване на енергийната ефективност на административната сграда с адрес: гр. Бургас, ул. „Христо Ботев“ № 46“.

Мотиви: Към настоящия момент в утвърденото с решение по т. 4 от протокол № 23/12.09.2023 г. на Пленума на ВСС поименно разпределение по обекти на разходите за основен ремонт на ДМА и за придобиване на ДМА на органите на съдебната власт за 2023 г. и дадената прогноза за капиталови разходи за проектобюджета на съдебната власт за 2024 г. и бюджетни прогнози за 2025 г. и 2026 г., не са предвидени средства за съфинансиране на изпълнение на европейски проекти.

2.ИЗПРАЩА решението по т. 1 на директора на ОД-МВР – Бургас, по компетентност.

3.ВНАСЯ предложението като допълнителна точка, в редовното заседание на Пленума на Висшия съдебен съвет на 19.10.2023 г.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ 
                                          СТЕФАН ГРОЗДЕВ